Document ID: 31988R1344

*****
ΚΑΝΟΝΙΣΜΟΣ (ΕΟΚ) αριθ. 1344/88 ΤΟΥ ΣΥΜΒΟΥΛΙΟΥ
της 16ης Μαΐου 1988
για την τροποποίηση του κανονισμού (ΕΟΚ) αριθ. 3444/87 για τη μεταφορά 150 000 τόνων κριθής που κατέχονται από τον ισπανικό οργανισμό παρέμβασης
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1097/88 (2), και ιδίως το άρθρο 7 παράγραφος 4,
τον κανονισμό (ΕΟΚ) αριθ. 729/70 του Συμβουλίου της 21ης Απριλίου 1970 για τη χρηματοδότηση της κοινής γεωργικής πολιτικής (3), όπως τροποποιήθηκε τελευταία από τον κανονισμό (ΕΟΚ) αριθ. 3183/87 (4), και ιδίως το άρθρο 3 παράγραφος 2,
την πρόταση της Επιτροπής,
Εκτιμώντας ότι ο κανονισμός (ΕΟΚ) αριθ. 3444/87 (5) προβλέπει, μεταξύ άλλων, ότι οι 150 000 τόνοι κριθής που αποτελούν το αντικείμενο της μεταφοράς που αναφέρει ο κανονισμός αυτός έπρεπε να μεταφερθούν πριν από τις 15 Απριλίου 1988 προς την Ελλάδα· ότι, για πρακτικούς λόγους, μια υπολειμματική ποσότητα 30 000 τόνων δεν θα μπορέσει να μεταφερθεί εντός της προθεσμίας που έχει καθορισθεί· ότι πρέπει, συνεπώς, να παραταθεί η εν λόγω προθεσμία κατά την αναγκαία διάρκεια για να εξασφαλισθεί η μεταφορά της ποσότητας αυτής στην Ελλάδα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 1 παράγραφος 2 του κανονισμού (ΕΟΚ) αριθ. 3444/87 οι λέξεις «πριν από τις 15 Απριλίου 1988» αντικαθίστανται από τις λέξεις «πριν από την 1η Ιουνίου 1988».
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Μαΐου 1988.

Labels: 3
18